Document ID: 32013R0280

NARIADENIE KOMISIE (EÚ) č. 280/2013
z 22. marca 2013,
ktorým sa mení a dopĺňa nariadenie (ES) č. 62/2006 o technickej špecifikácii interoperability týkajúcej sa telematických aplikácií pre subsystém nákladnej dopravy transeurópskej konvenčnej železničnej sústavy
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (1), a najmä na jej článok 6 ods. 1,
keďže:
(1)
V článku 4b nariadenia Komisie (ES) č. 62/2006 z 23. decembra 2005 o technickej špecifikácii interoperability týkajúcej sa telematických aplikácií pre subsystém nákladnej dopravy transeurópskej konvenčnej železničnej sústavy (2) sa ustanovuje, že Európska železničná agentúra musí aktualizovať dokumenty uvedené v prílohe A k nariadeniu (ES) č. 62/2006 na základe žiadostí o zmenu, ktoré boli schválené do 13. mája 2012.
(2)
Komisia dostala odporúčanie Európskej železničnej agentúry ERA/REC/06a-2012/INT z 24. júla 2012, aby aktualizovala prílohu A k nariadeniu (ES) č. 62/2006 tak, aby odkazovala na technickú dokumentáciu, ktorá bola zmenená a doplnená v súlade s postupom riadenia zmien („konečná Baseline 5.2“).
(3)
Nariadenie (ES) č. 62/2006 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom výboru zriadeného v súlade s článkom 29 ods. 1 smernice 2008/57/ES,
PRIJALA TOTO NARIADENIE:
Článok 1
Príloha A k nariadeniu (ES) č. 62/2006 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. marca 2013

Labels: 12
7
8
15